รอยที่คอดำมากครับ ตัดกับสีผิวเลย มันคล้ำมากๆ เป็นคนอ้วน สูง165หนัก 80คอดำกว่าในรูปนี้มาก มองไกลจะเห็นเป็นรอยสีดำคล้ำชัดมากครับตอนนี้ใช้สบู่อิงอร asepso พวกนี้
สวัสดีค่ะการมีรอยดำคล้ำตามซอกพับหรือที่คอดังรูปแนบนั้น อาจจะเกิดจากภาวะที่ชื่อว่า acanthosis nigrican โดยจะมีอาการแสดงทางผิวหนังและเยื่อบุของร่างกาย โดยจะมีลักษณะหนาตัวขึ้นเป็นปื้นสีดำตามตำแหน่งต่างๆ ของร่างกาย สามารถพบได้โดยไม่ทราบสาเหตุหรืออาจพบในภาวะความผิดปกติทางระบบต่อมไร้ท่อ เช่น โรคเบาหวาน โรคอ้วน โรคทางพันธุกรรม โรคมะเร็ง เป็นต้น ส่วนใหญ่มักจะเกิดในผู้ที่มีน้ำหนักมาก หรือมีเบาหวานร่วมด้วยค่ะ สาเหตุอื่นๆเช่นเป็นคราบเหงื่อไคล หรือเป็นรอยดำตามหลังผิวหนังอักเสบแนะนำการทำความสะอาดผิวหนังบริเวณดังกล่าวได้ตามปกติ ใช้สบู่อ่อนๆทำความสะอาดได้ ไม่ไปขัดถูเองแรงๆ การรักษาภาวะนี้นั้นจะต้องรักษาภาวะที่เป็นสาเหตุ เช่นถ้ามีเบาหวาน ต้องได้รับการตรวจระดับน้ำตาลและรับยาเพื่อควบคุมระดับน้ำตาล หรือถ้าเกิดจากภาวะน้ำหนักเกิน ก็ควรต้องลดน้ำหนัก เป็นต้น